text: Moult durement li abeli
   Que la chose trouva ainsi.
   De ce dut il bien estre liez ;
   Car jamais ne fust repairiez
   PageV01P085
   Se il ne se fust avisés
   Des chevilles dont vous oés ;
   Car par les chevilles aloit
   Les chevaus quel part c'on vouloit.
   Vers la poitrine retasta,
   À une cheville assena
   Qui en tel fourme faite estoit
   Que, si tost que on la tournoit,
   Li chevaus, tout en arrestant,
   Aloit vers la terre avalant,
   Si belement et si soué
   Com pluie en avril chiet sor blé.
  